नरेंद्र मोदी सरकार ने धार्मिक गुरुओं से कहा है कि वे अपने-अपने आश्रम में सोलर पावर यूनिट लगाएं और अपने हजारों भक्‍तों और अनुयायियों के बीच इस ऊर्जा के स्रोत के उपयोग को प्रोत्‍साहित करें। भारत के नवीन और नवीकरणीय ऊर्जा सचिव उपेंद्र त्रिपाठी बताते हैं कि आध्‍यात्मिक और धार्मिक गुरुओं के हजारों व लाखों घरेलू तथा विदेशी अनुयायी हैं, जो उनके आश्रम में बड़ी संख्‍या में आते हैं। इसलिए हमारा मानना है कि वैश्विक स्‍तर पर सोलर एनर्जी के मूल्‍यों और गुणों को बताने के लिए यह धार्मिक गुरु एक आदर्श माध्‍यम हो सकते हैं।